hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu fr en hu hu hu hu hu hu hu hu hu hu hu hu hu hu hu hu hu cs hu hu hu de hu hu hu hu hu hu de cs da hu hu hu hu hu hu hu hu hu hu en en hu hu hu hu hu da hu hu hu hu hu hu hu hu hu hu de cs da hu hu hu hu hu hu hu hu hu hu cs cs da hu hu hu hu hu hu hu hu hu hu cs cs da hu hu hu hu hu hu hu hu hu hu cs cs da hu hu hu hu hu hu hu hu hu hu cs da hu hu cs hu hu hu hu cs da hu hu hu hu cs hu cs hu hu cs hu hu cs hu cs hu cs hu hu hu hu hu en hu en hu pt hu pt en hu
Dunán innen Dunán túl: Agárdy Gábor ikonjai
Ismételten megszakítom az éppen futó bejegyzés sorozatot, de ezt most örömmel teszem. Tegnap délután egy régi vágyam teljesült, másrészről pedig úgy gondolom, hogy ez a poszt méltó az adventi készülődéshez.
Gondolom Agárdy Gábor (1922-2006) színművész neve és elévülhetetlen munkássága mindenki előtt ismert, de azt talán már kevesebben tudják róla, hogy kiváló ikonfestő is volt.
Én régen tudom és korábban már volt szerencsém látni két alkotását is. Régi vágyam volt, hogy egy nagyobb részt is láthassak ebből a csodálatos táblakép gyűjteményből. A hagyatékot Hambuch Gerda, a színész unokahúga kezeli. Ennek köszönhetően az Agárdy-ikonok időről időre a nagyközönség elé kerülnek.
Az adventi időszakban a Pestszentimrei Közösségi Házban lett kiállítva egy jelentősebb ikongyűjtemény amit tegnap nekünk is sikerült megnéznünk. A szokásostól eltérően ez most egy hosszabb poszt lesz, nagyobb képanyaggal és néhány érdekes információval.
No, de honnan jött ez az indíttatás? Amikor Bulgáriában forgatták az Egri csillagok című filmet, egy hirtelen jött jégeső elől egy templomba húzódott be a stáb. Agárdy elkezdte nézegetni az ikonokat, melyek teljesen rabul ejtették. Még akkor és ott elhatározta, hogy ő is kipróbálja az ikonfestést.
„Egyszer azt kérdezte tőlem egy püspök, mit gondolsz, miért esett éppen akkor a jég? Hát azért, hogy bemenj a templomba! Valóban a Teremtő akarata volt ez. Kaptam egy jelet, hogy foglalkoznom kell az ikonokkal”
Agárdynak Fóton volt egy kis háza, ahol megszállottan járta az öreg pincéket. Régi, szétesett hordódongák után kutatott. Erre a régi, kemény faanyagra is festett ikonokat.
Az ikonfestés hobbinak indult, de az évek során egyre magasabb szintre lépett. Kitanulta az aranyozást, a veretkészítést, az ötvösmunkát valamint a cirill betűs írást. Ennek az elmélyített tudásnak köszönhetően kerültek ki ehhez hasonló remekművek a művész kezei alól.
Agárdy számára Szent Miklós volt a legkedvesebb szent, mivel az édesapja is Miklós volt.
Azt tartják, aki ikont fest, abban Jézus él. Erről így vallott a Nemzet Színésze: „Én nem vagyok templomba járó, s különösebben nem szeretem azokat az embereket, akik órákig térdelnek az oltár előtt. Jézussal odahaza is együtt lehetek. Amikor viszont ikont festek, akkor biztosan mellettem áll Krisztus. Ilyenkor ő vezeti a kezemet.”
A művész ikonjai megtalálhatóak még a Pannonhalmi Főapátságban, a Vatikánban vagy éppen az oroszországi Danyilov-kolostorban.
Nekem tudomásom van egy további, talán kevésbé ismert Agárdy ikonról is, ráadásul itt a fővárosban. A Rózsák Terei Istenszülő Oltalma görögkatolikus templomban. Mobiltelefonnal készített fotót tudok róla mutatni.
Az ikonok mellett kiállításra került még a művész néhány személyes használati tárgya valamint két festménye is. Az egyik egy önarckép volt.
A másik festmény pedig a feleségéről, Rácz Boriskáról az Operaház egykori szólótáncosáról készült.
Felemelő élmény volt látni a kiállítást, különösen az adventi időszakban.
Ezúton szeretnék áldott, békés karácsonyi ünnepeket kívánni minden kedves olvasómnak és látogatónak!
Bejegyezte: Kovács Miklós dátum: december 22, 2019
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: Canon 50D, ikon, mobilfotó
aranyos fodorka2019. december 23. 10:59
Karácsonyi ajándéknak tekintem és nagyon köszönöm ezt a bejegyzésedet !
Gyönyörűek ezek az ikonok és kár, hogy (gyanítom) túl sokan nem is tudnak Agárdynak erről a csodálatos tehetségéről.
Békés ünnepeket kívánok én is !
Kovács Miklós2019. december 23. 15:05
Számomra is egy nagy ajándék volt, hogy láthattam és pontosan ezért osztottam meg soron kívül, hogy a részetekre is az legyen.
Örülök, hogy tetszettek és köszönöm szépen a jókívánságot!
István2021. január 5. 22:48
Kovács Miklós2021. február 9. 15:27
nevetnijo2021. január 13. 12:40
Agárdy ikonfestészetéről már hallottam. Most megcsodálhattam általad alkotásait, nagyon tetszett. A templomba majd én is elmegyek, és készítek fotót is.
Kovács Miklós2021. február 9. 15:33
Örülök, hogy láthattam és bemutathattam. Külön öröm számomra ha tetszett :)
Unknown2022. február 9. 23:04
Kedves Miklós! A Meglepetés magazinban írunk Agárdy Gábor művész úrtól, illusztrációk miatt, szeretném felvenni önnel a kapcsolatot, kűldenék egy telefonszámot? Köszönettel Fekete Zsuzsi képszerkesztő
Kovács Miklós2022. február 10. 21:18
Kedves Zsuzsa, a profilomban megadott email címre (jobb oldalsáv) tud privátban levelet írni nekem. Üdvözlettel Miklós
Újabb bejegyzés Régebbi bejegyzés Főoldal
Feliratkozás: Megjegyzések küldése (Atom)
Egy baranyai kis falu - Feked
Szent Gellért téri Forrásház
Szent Mihály főangyal görögkatolikus templom
Sárkányok útján - Nyírbátor
Paloznak a virágos település
Báthori Várkastély és Panoptikum
Merzse - Viszlát 2019!
Esernyősök - Varga Imre emlékére
Aggtelek Alcsútdoboz állatkert Apaj Ausztria Bakonybél Balaton Balatonfüred Balatonlelle Balatonudvari Balf Belvárosi híd Boldogkőváralja Borostyán-kút Borsodi-dűlő Bory-vár botanikus kert Budapest Budapest100 Buzsák Bükkszentkereszt bütykös hattyú Canon 50D Csaroda Csehország Csopak dankasirály Dinnyés Dobronak Dóm tér Domonkosfa Döbrönte Dömötör-torony Dörgicse Dörgicsei Levendula Major Dráva Duna Dunakeszi Edelény erdei fülesbagoly Érdliget Farkas Bertalan Farkaserdő fehér gólya Fehér-Kőrös Feked fekete gólya fekete harkály fekete rigó Fekete-hegy Felsőrákosi-rétek Ferencmajor Ferencmajori-halastavak Ferihegy Fertőboz Fertőrákos Fertőszéplak Festetics-kastély Filkeháza Forma-1 Forrásház fotópályázat FŐKERT füles keselyű Fülöp-hegy Füvészkert Füzér Füzér vára Gellért Szálló Gellért tér Gödöllő Gömörszőlős görögkatolikus Győr Győri Nemzeti Szíház Gyula Gyulaháza Gyulai vár Gyulavári Gyulavári Kastély hajnalmadár Halászbástya Hármashatár-hegy Hármashatár-hegy repülőtér Hegyestű Hegykő Hegymeg Helikon Pálmaház Hidegség Hortobágy Hűvösvölgy ikon Ingó-kő Irota Kaán Károly-kilátó kanalas gém Kapolcs Kápolnapuszta kastély Kazincbarcika Kékkút Kelemen-kő Kercaszomor Keszthely Kilenclyukú híd Király Gyógyfürdő kis kárókatona kis kócsag Kis-Balaton Kiscelli Múzeum Kisvárda Kolodko-szobor Kolorcity Kőkapu Kőtenger Kővágóőrs Kurityán Lánchíd Lázbérci-víztározó legnagyobb könyv Lendvavásárhely Levendárium Liszt Ferenc repülőtér Lombkorona sétány Lupa-sziget madárfészek madárfotó madárgyűrűzés madárles Magyarföld Magyarpolány Majs Makó MALÉV Mándok Máriapócs Máriapócs Nemzeti Kegyhely Máriaremete Márokpapi Maros Martonvásár Martonyi Mátyás-templom Merzse-mocsár Merzse-tanösvény Mesefalu metró Millenniumi kilátó Mindszentkálla Mini Magyarország Miskolc Miskolci Vadaspark MME mobilfotó Mohács Mohács-Sátorhely Monoszló nagy kárókatona nagy lilik Nagy-Hárs-hegy Nagy-rét Nagyar Nagybörzsöny Nagycenk Nagykálló Nagypréposti Palota Nagyrákos Nagyvázsony Naszály Nemzeti Emlékcsarnok Neowise üstökös Népliget Népsziget Nikon 2100 nyári lúd Nyírbátor Nyíregyháza Óbudai Gázgyár Óbudai-sziget odúzás oldtimer Olympus E500 Órajáték Országalma Országház ortodox Öreg-tó Öreg-Túr Öreg-vár Őriszentpéter Pálháza Palotai-sziget Paloznak Pankasz Pannonhalma Póstelek Pusztaszer Püspöki Palota Püspökkút Püspökvár Rába Radó-sziget Révfülöp Rókahegy Rókahegyi kőfejtő Római-part romkocsma rózsás gödény Röjtökmuzsaj Rudabánya Rudabányai bányató Sajó-völgy Sajószentpéter Salföld Salgó vára Salgótarján Schmidt-kastély skarlát íbisz Sopron Sóstó ZOO spektív Szabolcsbáka szakállas bagoly Szalafő Szalonna Szanticska szárcsa Szarvas Szatmárcseke Széchenyi Mauzóleum Széchényi Patika Széchenyi-kastély Szeged Szegedi dóm Szegedi Vadaspark Székesfehérvár Szenna Szennai Skanzen Szent Gellért tér Szent István Bazilika Szentbékkálla Szentendre Szentháromság tér Szentkút Szépvölgyi-dűlő Szinpetri Szlovákia Szlovénia Szuhakálló szürke légykapó Tákos Taliándörögd Tarpa Tata temető Tihany Tisza tőkés réce Töttöskáli templomrom Túr Túr-bukó Túristvándi Újlaki-hegy Upponyi-hegység utcakép Űrhajózási kiállítás Üröm Vác Vácrátót Vásárosnamény Vastuskós ház Vászoly Vecsés Velemér Veszprém Vigántpetend Virágóra vörösbegy WAD werk Zalakaros Zalamerenye Zenélő óra Zsámbék Zsolnay ivókút
MME Budapesti Helyi Csoport
Egyszerű téma. Üzemeltető: Blogger.